府教授

府教授 ， 官名 。 清代各行政府置 。 掌官學教育事 。 《 清史稿 · 職官志 》 ： 「 儒學 ： 府教授 ， 正七品 ； 訓導 ， 從八品 ； 州學正 ， 正八品 ； 訓導 、 縣教諭 ， 正八品 ； 訓導俱各1人 。 教授 、 學正 、 教諭 ， 掌訓迪學校生徒課藝業勤惰 ， 評品行優劣 ， 以聽於學政 ， 訓導佐之 。 」 宋代以前教授諸生員者官名爲 「 博士 」 ， 自宋始 ， 以教授爲官稱 ， 於各王府 、 各路 、 各府 、 州皆置 ， 爲提督學事司下督理學政之職 。 清代於各府 、 直隸廳設教授 ， 職掌教育在學之土 ， 考察在學生員學習 、 品德之優劣 ； 並管理文廟內之祭器 、 樂器及學宮之書籍等事 。 清代全國共設府儒學教授190人 ， 官秩正七品 ， 除順天府設有滿缺一人外 ， 餘皆爲漢缺 ， 例以州學正 、 縣教諭升任 。